9. การจัดการ

1.  โครงสร้างการจัดการ

  เพื่อให้บริษัทฯ มีระบบการบริหาร จัดการที่ดี มีประสิทธิภาพและความโปร่งใส
  ต่อผู้ที่เกี่ยวข้องทุกฝ่าย บริษัทฯ ได้กำหนดโครงสร้างการบริหาร ดังนี้

โครงสร้างคณะกรรมการบริษัทฯ ประกอบด้วยคณะกรรมการจำนวน 5 ชุด ได้แก่ 

  - คณะกรรมการบริษัทฯ

  - คณะกรรมการบรรษัทภิบาล

  - คณะกรรมการตรวจสอบ

  - คณะกรรมการลงทุนและบริหารความเสี่ยง

-   คณะกรรมการพิจารณาค่าตอบแทน

  []

1. คณะกรรมการบริษัทฯ 

  1.1 หน้าที่รับผิดชอบ

  1. มีหน้าที่รับผิดชอบ จัดการกิจการของบริษัทฯ ให้เป็นไปตามแผนการดำเนินธุรกิจของบริษัทฯ
  (Corporate plan) เป้าหมาย ข้อบังคับ และมติจากการประชุมผู้ถือหุ้น

  2. การบริหาร จัดการของคณะกรรมการบริษัทฯ ให้ดำเนินการด้วยความซื่อสัตย์ สุจริต โปร่งใส
  โดยคำนึงถึงผู้ถือหุ้นและผู้มีส่วนได้ส่วนเสียทุกฝ่าย

  3. คณะกรรมการบริษัทฯ สามารถมอบอำนาจการบริหาร
  จัดการให้กรรมการคนหนึ่งหรือเป็นหมู่คณะ เพื่อดำเนินการตามมติที่คณะกรรมการบริษัทฯ
  กำหนดไว้ได้ เว้นแต่บริษัทฯ มีข้อบังคับไม่ให้ใช้อำนาจดังกล่าว
  โดยมีการระบุไว้เป็นลายลักษณ์อักษร

  1.2 รายนามคณะกรรมการบริษัทฯ ในปีงบประมาณ 2545 ได้แก่

  1. นายสุจริต ปัจฉิมนันท์ ประธานกรรมการ

  2. นายวันชัย กู้ประเสริฐ * รองประธานกรรมการ

  3. ม.ร.ว.ทองน้อย ทองใหญ่ * กรรมการ

  4. นายสมเจตน์ เตรคุพ กรรมการ

  5. นายชัยฤกษ์ ดิษฐอำนาจ กรรมการ

  6. นายบวรศักดิ์ อุวรรณโณ กรรมการ

  7. นางอัญชลี ชวนิชย์ กรรมการ

  8. นายจุลจิตต์ บุณยเกตุ * กรรมการ

  9. นายพิชัย ชุณหวชิร กรรมการ

  10. นางพัลลภา เรืองรอง กรรมการ

  11. นายวันชัย หล่อวัฒนตระกูล * กรรมการผู้อำนวยการใหญ่

  และเลขานุการคณะกรรมการบริษัท

* กรรมการผู้มีอำนาจลงนามผูกพันบริษัทฯ

  1.3 การประชุมของคณะกรรมการบริษัทฯ

  กำหนดให้ดำเนินการประชุมคณะกรรมการบริษัทฯ ในสัปดาห์ที่ 3 ของทุกเดือน

  2. คณะกรรมการตรวจสอบ

คณะกรรมการบริษัทฯ มีอำนาจคัดเลือก แต่งตั้งและถอดถอนคณะกรรมการตรวจสอบ ซึ่งคณะกรรมการตรวจสอบของบริษัทฯ เป็นผู้ทรงความรู้ในวิชาการด้านต่างๆ และมีความเข้าใจธุรกิจของบริษัทเป็นอย่างดี

  2.1 หน้าที่รับผิดชอบ

1.  ให้ความมั่นใจแก่คณะกรรมการบริษัทฯ ฝ่ายบริหาร ฝ่ายจัดการ ตลอดจนผู้มีผลประโยชน์ร่วม
    (Stakeholders) อื่น ๆ ว่ารายงานทางการเงิน (Financial Reports)
    ของบริษัทฯมีความน่าเชื่อถือได้ตามมาตรฐานสากล

2.  สอดส่องให้ฝ่ายบริหารและฝ่ายจัดการปฏิบัติงานในหน้าที่ให้เกิดประสิทธิภาพ และมีประสิทธิผล
    ในทุกระดับของบริษัทฯ

3.  สอดส่องให้ฝ่ายบริหารและฝ่ายจัดการปฏิบัติตามกฎระเบียบ ข้อบังคับจากหน่วยงานกำกับดูแล
    ตลอดจนข้อกำหนดของทางราชการที่ใช้บังคับในปัจจุบัน

4.  จัดให้มีกระบวนการบริหารงานของคณะกรรมการตรวจสอบภายในให้สามารถดำเนินไปอย่างมีประสิทธิผล
    มีความอิสระ และจัดให้มีแนวปฏิบัติที่โปร่งใส และชัดเจนระหว่างคณะกรรมการบริษัทฯ
    สำนักตรวจสอบ ฝ่ายบริหาร ฝ่ายจัดการ ผู้สอบบัญชี และหน่วยงานกำกับดูแล

5.  พิจารณาอนุมัติเป้าหมาย นโยบาย แผนงานตรวจสอบประจำปีและแผนไตรมาส

6.  รับทราบรายงานผลการตรวจสอบและพิจารณา สั่งการ
    ให้คำแนะนำการตรวจสอบและปัญหาเฉพาะเรื่อง

7.  ประสานงานกับฝ่ายจัดการ
    ในการเพิ่มประสิทธิภาพระบบการกำกับดูแลและระบบการบริหารงานของบริษัทฯ

8.  ประเมินผลการดำเนินงานของฝ่ายตรวจสอบภายใน

  2.2 รายนามคณะกรรมการตรวจสอบ ในปีงบประมาณ 2545 ได้แก่

  1. นายบวรศักดิ์ อุวรรณโณ ประธานกรรมการ

  2. นางอัญชลี ชวนิชย์ กรรมการ

  3. นางพัลลภา เรืองรอง กรรมการ

  4. นางลีนา เจริญศรี ที่ปรึกษาคณะกรรมการตรวจสอบ

  2.3 การประชุมของคณะกรรมการตรวจสอบ

  คณะกรรมการตรวจสอบได้จัดให้มีการประชุมไตรมาสละ 1 ครั้ง รวม 4 ครั้งต่อปี
  เพื่อปฏิบัติหน้าที่และมีผู้อำนวยการสำนักตรวจสอบทำหน้าที่เลขานุการ คณะกรรมการบริษัทฯ
  เป็นผู้มีอำนาจในการแต่งตั้ง ถอดถอน
  พิจารณาประเมินผลการปฏิบัติงานของคณะกรรมการตรวจสอบ

  3. คณะกรรมการลงทุนและบริหารความเสี่ยง

  3.1 หน้าที่รับผิดชอบด้านการลงทุน

  1. กำหนดนโยบายและกลยุทธ์การลงทุนทั้งในธุรกิจหลักและธุรกิจเกี่ยวเนื่อง

  2. พิจารณากรอบแผนการลงทุนทั้งในระยะสั้นและระยะยาวของบริษัทฯ

  3. กลั่นกรองโครงการลงทุนตามแผนงานของบริษัทฯ ก่อนนำเสนอคณะกรรมการบริษัทฯ

  3.2 หน้าที่รับผิดชอบด้านการบริหารความเสี่ยง

  1. กำหนดนโยบายการบริหารความเสี่ยง
  ภายใต้กรอบการบริหารความเสี่ยงที่คณะกรรมการบริษัทฯ อนุมัติแล้ว

  2. วางกลยุทธ์ กำหนดกระบวนการ วิธีการและทบทวนระบบการบริหารความเสี่ยงของธุรกิจ
  รวมถึงความเสี่ยงด้านการเงินและการลงทุนที่ส่งผลกระทบต่อบริษัทฯ

3.3 รายนามคณะกรรมการการลงทุนและบริหารความเสี่ยงในปีงบประมาณ 2545 ได้แก่

  1. นายวันชัย กู้ประเสริฐ ประธานกรรมการ

  2. นายจุลจิตต์ บุณยเกตุ กรรมการ

  3. นายพิชัย ชุณหวชิร กรรมการ

  4. นางพัลลภา เรืองรอง กรรมการ

  5. นายวันชัย หล่อวัฒนตระกูล กรรมการและเลขานุการ

  3.4 การประชุมของคณะกรรมการลงทุนและบริหารความเสี่ยง

กำหนดให้จัดประชุมคณะกรรมการลงทุนและบริหารความเสี่ยงอย่างน้อยไตรมาสละ 1 ครั้ง

  4. คณะกรรมการพิจารณาค่าตอบแทน

  4.1 หน้าที่รับผิดชอบ

  1. กำหนดนโยบายจ่ายค่าตอบแทน และผลประโยชน์อื่นๆ
  รวมถึงจำนวนของค่าตอบแทนและผลประโยชน์อื่นๆ ที่ให้แก่คณะกรรมการบริษัทฯ
  กรรมการบริษัทในเครือ และผู้บริหารระดับสูงของบริษัทฯ

  2. กำหนดแนวทางการประเมินผลงานของกรรมการบริษัทฯ บริษัทในเครือ
  และผู้บริหารระดับสูงของบริษัทฯ เพื่อพิจารณาปรับผลตอบแทนประจำปี

  3. เปิดเผยนโยบายเกี่ยวกับการกำหนดค่าตอบแทน และรายละเอียดค่าตอบแทนในรูปแบบต่างๆ
  จัดทำรายงานการกำหนดค่าตอบแทนในรูปแบบต่างๆ รวมทั้งจัดทำรายงานการกำหนดค่าตอบแทน
  โดยต้องมีรายละเอียดเกี่ยวกับเป้าหมาย
  การดำเนินงานและความเห็นจากคณะกรรมการกำหนดค่าตอบแทนด้วย

  4.2 รายนามคณะกรรมการกำหนดค่าตอบแทน ในปีงบประมาณ 2545

เพื่อให้การกำหนดผลตอบแทนสอดคล้องกับสถานภาพการลงทุนของบริษัทฯ จึงแต่งตั้งให้คณะกรรมการการลงทุนและบริหารความเสี่ยงทั้งคณะได้ดำรงตำแหน่งเป็นคณะกรรมการกำหนดค่าตอบแทนด้วยอีกตำแหน่งหนึ่ง

  4.3 การประชุมของคณะกรรมการพิจารณาค่าตอบแทน

  กำหนดให้ดำเนินการประชุมคณะกรรมการพิจารณาค่าตอบแทนอย่างน้อยไตรมาสละ 1 ครั้ง

  5. คณะกรรมการบรรษัทภิบาล

  เพื่อมุ่งสู่การกำกับดูแลรูปแบบกระบวนการบริหาร และการปฏิบัติตามหลักบรรษัทภิบาล บริษัทฯ
  กำหนดให้มีคณะกรรมการรับผิดชอบในการกำกับดูแล
  บริหารงานให้สอดคล้องกับเกณฑ์การปฏิบัติที่เป็นเลิศ
  เกิดความโปร่งใสต่อผู้ถือหุ้นและผู้มีส่วนได้ส่วนเสียทุกกลุ่ม ซึ่งบริษัทฯ ได้รับ Disclosure
  Award รางวัลสำหรับบริษัทจดทะเบียนที่เปิดเผยข้อมูลผลการดำเนินงานของบริษัทฯ
  อย่างครบถ้วนตามแบบ 56-1 ของตลาดหลักทรัพย์แห่งประเทศไทย เมื่อวันที่ 5 พฤศจิกายน
  2545

5.1 หน้าที่รับผิดชอบ

  1. กำหนดนโยบายด้านบรรษัทภิบาล กำหนดรูปแบบการบริหารและควบคุมบริษัทฯ เพื่อไปสู่
  เป้าหมายที่ตั้งไว้

  2. ประเมินประสิทธิผลของระบบ และกระบวนการบริหารที่เป็นอยู่
  ให้พร้อมรับการเปลี่ยนแปลงที่อาจเกิดขึ้นจากความเสี่ยงทางธุรกิจ

  3. ติดตามผล ประเมินผล
  การเปิดเผยข้อมูลในรายงานประจำปีเกี่ยวกับการปฏิบัติด้านบรรษัทภิ-บาลของบริษัทฯ

  5.2 รายนามคณะกรรมการบรรษัทภิบาล ในปีงบประมาณ 2545

 เพื่อให้การกำกับดูแลสอดคล้องตามหลักการปฏิบัติที่ดีของบรรษัทภิบาลอย่างสูงสุด คณะกรรมการบริษัทฯ ทั้งคณะ ได้ดำรงตำแหน่งเป็นคณะกรรมการบรรษัทภิบาลด้วยอีกตำแหน่งหนึ่ง

5.3 การประชุมของคณะกรรมการบรรษัทภิบาล

ประชุมร่วมกับวาระการประชุมคณะกรรมการบริษัทฯ ประจำเดือน

  6. ผู้บริหารของบริษัทฯ จำนวน 9 ท่าน ประกอบด้วย

1)  นายวันชัย หล่อวัฒนตระกูล กรรมการผู้อำนวยการใหญ่

2)  นายไพโรจน์ สัตยสัณห์สกุล รองกรรมการผู้อำนวยการใหญ่

3)  นางน้ำฝน รัษฎานุกูล ผู้อำนวยการสำนักตรวจสอบ

4)  นางธิดารัชต์ ไกรประสิทธิ์ ผู้อำนวยการฝ่ายการเงินและทรัพยากรบุคคล

5)  นายพจนา บุญศิริ ผู้อำนวยการศูนย์ปฏิบัติการฉะเชิงเทรา

6)  นายเชิดชาย ปิติวัชรากุล ผู้อำนวยการศูนย์ปฏิบัติการมาบตาพุด

7)  นางสาวเฟื่องฟ้า นิ่มเจริญ ผู้อำนวยการฝ่ายอำนวยการ

8)  นายเจริญสุข วรพรรณโสภาค ผู้อำนวยการฝ่ายวางแผนโครงการ

9)  นายนำศักดิ์ วรรณวิสูตร ผู้อำนวยการฝ่ายพัฒนาธุรกิจต่อเนื่อง

9.2 การสรรหากรรมการและผู้บริหาร

  คณะกรรมการบริษัทฯ จะแต่งตั้งผู้แทนคณะกรรมการบริษัทฯ เป็นกรรมการสรรหา
  เพื่อคัดเลือกบุคคลที่จะแต่งตั้งเป็นกรรมการผู้อำนวยการใหญ่ และผู้บริหารของบริษัทฯ
  ตามความเหมาะสมใน แต่ละกรณี

  ตามข้อบังคับของบริษัทฯ คณะกรรมการบริษัทฯ ประกอบด้วยกรรมการอย่างน้อย 5 คน
  และต้องไม่เกินกว่า 11 คน โดยให้ที่ประชุมผู้ถือหุ้นเป็นผู้พิจารณาเลือกตั้ง
  และให้คณะกรรมการบริษัทฯ เลือกตั้งกรรมการด้วยกันเป็นประธานกรรมการบริษัทฯ
  และอาจเลือกรองประธานกรรมการบริษัทฯ
  กรรมการผู้อำนวยการใหญ่และตำแหน่งอื่นตามที่เห็นเหมาะสมด้วยก็ได้ และกรรมการบริษัทฯ
  ไม่น้อยกว่ากึ่งหนึ่งของจำนวนกรรมการบริษัทฯ ทั้งหมดต้องมีถิ่นที่อยู่ในราชอาณาจักร

  การแต่งตั้งกรรมการบริษัทฯ กระทำโดยที่ประชุมผู้ถือหุ้นโดยมีหลักเกณฑ์และวิธีการ ดังนี้

1.  ผู้ถือหุ้นคนหนึ่งมีคะแนนเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนต้องใช้คะแนนเสียงที่มีอยู่ทั้งหมดตามข้อ 1.
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมา
    มีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

  และที่ประชุมผู้ถือหุ้น
  อาจลงมติให้กรรมการคนใดลาออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้น
  ซึ่งมาประชุมและมีสิทธิออกเสียงและมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

  ทั้งนี้ กรรมการบริษัทฯ จำนวน 6 คน เป็นกรรมการร่วมกับผู้ถือหุ้นรายใหญ่ คือ
  การประปาส่วนภูมิภาค 5 คนและการนิคมอุตสาหกรรมแห่งประเทศไทย 1 คน

9.3 ค่าตอบแทนผู้บริหาร

1. ค่าตอบแทนที่เป็นตัวเงินในรอบปีงบประมาณ 2545

+-----------------------+-------+----------+----------+-------+-------+
| ตำแหน่ง                | จำนวน | เบี้ยประชุม | ค่าตอบ    | โบนัส  | รวม   |
|                       |       |          | แทนรายเด |       |       |
|                       | (คน)  | (บาท)    | ือน (บาท) | (บาท) | (บาท) |
+-----------------------+-------+----------+----------+-------+-------+
| - คณะกรรมการบริษัทฯ     | 11    | 1        | 1        | 3,98  | 6,38  |
|                       |       | ,359,500 | ,044,000 | 1,250 | 4,750 |
+-----------------------+-------+----------+----------+-------+-------+
| - คณะกรรมการตรวจสอบ   | 4     | 300,000  | -        | -     | 30    |
|                       |       |          |          |       | 0,000 |
+-----------------------+-------+----------+----------+-------+-------+
| -                     | 5     | 389,500  | -        | -     | 38    |
| คณะกรรมกา             |       |          |          |       | 9,500 |
| รลงทุนและบริหารความเสี่ยง |       |          |          |       |       |
+-----------------------+-------+----------+----------+-------+-------+
| -คณะ                  | 5     | 90,000   | -        | -     | 9     |
| กรรมการพิจารณาค่าตอบแทน |       |          |          |       | 0,000 |
+-----------------------+-------+----------+----------+-------+-------+
| - ผู้บริหาร              | 9     | -        | 13       |       | 13,93 |
|                       |       |          | ,935,300 |       | 5,300 |
+-----------------------+-------+----------+----------+-------+-------+
| รวมทั้งสิ้น               |       |          |          |       | 14,71 |
|                       |       |          |          |       | 4,800 |
+-----------------------+-------+----------+----------+-------+-------+

2. ค่าตอบแทนอื่น

2.1 ใบสำคัญแสดงสิทธิในการซื้อหุ้นสามัญ

  -ไม่มี-

2.2 การจ่ายเงินสมทบในกองทุนสำรองเลี้ยงชีพ

  ในปีงบประมาณ 2545 สิ้นสุด ณ วันที่ 30 กันยายน 2545 บริษัทฯ
  ได้จ่ายเงินสมทบกองทุนสำรองเลี้ยงชีพให้กับผู้บริหารของบริษัทฯ จำนวน 9 ราย เป็นจำนวนเงิน
  1,510,300 บาท

2.3 อื่นๆ

-ไม่มี-

  9.4 การกำกับดูแลกิจการ

  คณะกรรมการบริษัทฯ ซึ่งดำรงตำแหน่งคณะกรรมการบรรษัทภิบาลด้วยนั้น เป็นผู้กำหนดนโยบาย
  กำกับ ดูแลกระบวนการบริหารการจัดการของบริษัทฯ และบริษัทในเครือ
  ให้สอดคล้องตามเกณฑ์การปฏิบัติที่ดีเลิศ 15 ประการของตลาดหลักทรัพย์แห่งประเทศไทย

  1. นโยบายเกี่ยวกับการกำกับดูแลกิจการ

  บริษัทฯ มีนโยบายสนับสนุนการกำกับดูแลกิจการที่มีประสิทธิผล
  ตระหนักในสิทธิและความเท่าเทียมกันของผู้ถือหุ้นทุกราย
  โดยจะเห็นได้จากการประชุมสามัญผู้ถือหุ้น
  ซึ่งผู้ถือหุ้นคนหนึ่งมีคะแนนเท่ากับหนึ่งหุ้นต่อหนึ่งเสียงและไม่สามารถโอนคะแนนเสียงให้ผู้ถือหุ้นรายอื่นได้
  การบริหารจัดการของบริษัทฯ ได้จัดวางโครงสร้างการบริหาร เพื่อเน้นความโปร่งใส
  ไม่มีส่วนได้ส่วนเสียจากการกำหนด นโยบายและการตัดสินใจที่เกี่ยวข้อง
  โดยกำหนดให้มีคณะกรรมการที่เหมาะสม เพื่อกำกับดูแลกิจการในแต่ละด้าน ได้แก่

-   คณะกรรมการบริษัทฯ

-   คณะกรรมการลงทุนและบริหารความเสี่ยง

-   คณะกรรมการตรวจสอบ

-   คณะกรรมการพิจารณาผลตอบแทน

-   คณะกรรมการบรรษัทภิบาล

  คณะกรรมการแต่ละชุดได้กำหนดอำนาจ หน้าที่และความรับผิดชอบโดยคณะกรรมการบริษัทฯ
  ไว้เป็นลายลักษณ์อักษรในคู่มือคณะกรรมการบริษัทฯ และกฎบัตรที่เกี่ยวข้องอย่างชัดเจน

  การควบคุมและบริหารความเสี่ยง ซึ่งเป็นปัจจัยกระทบที่สำคัญของธุรกิจ
  ได้รับการประเมินและควบคุมผ่านนโยบาย กลยุทธ์และมาตรการที่กำหนด
  รวมถึงการกำหนดมาตรการรองรับเหตุฉุกเฉินที่อาจเกิดขึ้นได้โดยคณะกรรมการลงทุนและบริหารความเสี่ยง

  จริยธรรมในการดำเนินธุรกิจ บริษัทฯ
  มีความประสงค์ให้ผู้บริหารและพนักงานดำเนินธุรกิจอย่างยุติธรรม โปร่งใส
  มุ่งเน้นที่ผลประโยชน์โดยรวมของบริษัทฯ ผู้ถือหุ้นทุกราย ลูกค้า และสังคม
  ดังนั้นคณะกรรมการบริษัทฯ ได้ปลูกฝังจริยธรรมทางธุรกิจในการประชุมทุกครั้ง
  และถ่ายทอดหลักการที่สำคัญให้พนักงานเข้าใจและสามารถปฏิบัติได้อย่างเหมาะสม

  คณะกรรมการบริษัทฯ กำหนดให้นโยบายได้รับการถ่ายทอด ไปยังพนักงานทุกระดับ
  และกำหนดให้ยึดถือเป็นแนวทางปฏิบัติเพื่อให้เกิดประโยชน์สูงสุดกับบริษัทฯ และผู้เกี่ยวข้อง

  2. ผู้ถือหุ้น : สิทธิและความเท่าเทียมกัน

 ผู้ถือหุ้นทุกรายจะได้รับเชิญให้เข้าร่วมการประชุมประจำปี ซึ่งบริษัทฯ ดำเนินการจัดส่งหนังสือเชิญประชุม พร้อมระบุวาระการประชุม เพื่อพิจารณาก่อนประชุมทุกครั้ง ผู้ถือหุ้นมีสิทธิออกเสียงได้ตามจำนวนหุ้นที่ครอบครอง และผู้ถือหุ้นแต่ละคนต้องใช้คะแนนเสียงที่มีอยู่ทั้งหมดในการออกเสียง เพื่อลงมติการประชุม

  3. สิทธิของผู้มีส่วนได้ส่วนเสียกลุ่มต่างๆ

  บริษัทฯ มีกระบวนการที่จะให้ได้มาซึ่งสิทธิของผู้มีส่วนได้ส่วนเสียตั้งแต่ผู้ถือหุ้น พนักงาน
  ลูกค้าและชุมชน โดยผ่านกระบวนการต่างๆ เช่น การขอจัดประชุมผู้ถือหุ้น
  การสำรวจความต้องการของพนักงานในการรับสิทธิ สวัสดิการที่พนักงานพึงจะได้รับ
  การสำรวจความต้องการจากลูกค้า และระบบการรับคำร้องเรียนจากลูกค้าและชุมชนรอบด้าน
  ตามลำดับ ซึ่งสิทธิต่างๆ ได้รับการจัดสรรอย่างเหมาะสม ยุติธรรมต่อผู้มีส่วนได้ส่วนเสียทุกราย
  โดยไม่ขัดต่อกฎหมาย สัญญาที่ทำไว้กับลูกค้า สวัสดิภาพที่ดีของสังคมรอบข้าง
  หรือแม้แต่ข้อตกลงที่จัดทำไว้กับเจ้าหนี้การค้า

  4. การประชุมผู้ถือหุ้น

  บริษัทฯ กำหนดให้มีการประชุมผู้ถือหุ้นอย่างน้อยปีละ 1 ครั้ง ในการประชุมแต่ละครั้งบริษัทฯ
  เน้นย้ำที่การมีส่วนร่วม และรับรู้ข่าวสารของผู้ถือหุ้นทุกรายอย่างทั่วถึง
  โดยในการประชุมแต่ละครั้งผู้ถือหุ้นจะได้รับหนังสือเชิญประชุมพร้อมวาระการประชุมให้พิจารณาก่อนเข้าร่วมประชุมทุกครั้ง
  เพื่อสิทธิ-ประโยชน์และวิจารณญาณที่เหมาะสมในการออกเสียง

  คณะกรรมการบริษัทฯ ผู้แทนจากคณะกรรมการชุดต่างๆ และผู้บริหารที่เกี่ยวข้อง
  ได้มีการเตรียมความพร้อมเพื่อสามารถให้ข้อมูล
  และตอบคำถามต่อผู้เข้าร่วมประชุมได้อย่างถูกต้อง พร้อมทั้งการกำหนดแหล่งข้อมูลของบริษัทฯ
  ที่สามารถรับทราบข้อซักถาม คำร้องเรียนและข้อพึงปฏิบัติผ่านนักลงทุนสัมพันธ์
  จุลสารและระบบสารสนเทศทางอินเตอร์เนตของบริษัทฯ

  5. ภาวะผู้นำและวิสัยทัศน์

  การกำหนดอำนาจตัดสินใจของคณะกรรมการชุดต่างๆ ได้กำหนดไว้อย่างเป็นอิสระ
  และสอดคล้องตามขอบเขต อำนาจหน้าที่ของคณะกรรมการแต่ละชุด
  ซึ่งเป็นผู้ชำนาญการในวิชาการและประสบการณ์ในกิจการเหล่านั้น
  ทั้งนี้ผลการตัดสินใจและมติจากคณะกรรมการแต่ละชุดจะถูกรายงานให้คณะกรรมการบริษัทฯ
  รับทราบ หรือพิจารณาอนุมัติดำเนินการต่อไป ให้สอดคล้องตามแผนการดำเนินธุรกิจของบริษัทฯ
  (Corporate plan) และผลกระทบที่เกิดต่อระบบงานของบริษัทฯ

  6. ความขัดแย้งของผลประโยชน์

  คณะกรรมการแต่ละชุด ผู้บริหารแต่ละตำแหน่งจะได้รับการคัดเลือกอย่างเหมาะสม
  และพิจารณาแต่งตั้งโดยคณะกรรมการบริษัทฯ
  นอกจากนี้คณะกรรมการตรวจสอบสามารถให้ข้อสังเกตต่อคณะกรรมการบริษัทฯ
  เพื่อพิจารณาถึงความขัดแย้งในผลประโยชน์โดยตำแหน่งของคณะกรรมการแต่ละรายได้
  ทั้งนี้เพื่อให้เกิดความโปร่งใส และความยุติธรรมต่อการตัดสินใจเพื่อดำเนินการต่อกิจการต่างๆ
  ทั้งของบริษัทฯ และบริษัทในเครือ

  7. จริยธรรมทางธุรกิจ

  พนักงานทุกคนซึ่งเป็นหัวใจสำคัญสำหรับการดำเนินธุรกิจของบริษัทฯ
  ได้รับการปลูกฝังจริยธรรมทางธุรกิจ ผ่านคู่มือพนักงานบริษัทฯ
  ซึ่งได้รับการถ่ายทอดก่อนเริ่มทำงานกับบริษัทฯ โดยเฉพาะคณะกรรมการบริษัทฯ
  ซึ่งมีอำนาจการตัดสินใจในกิจการของบริษัทฯ
  และถือเป็นคณะกรรมการบรรษัทภิบาลด้วยอีกตำแหน่ง บริษัทฯ
  จึงได้ระบุหลักการของจริยธรรมทางธุรกิจในคู่มือคณะกรรมการบริษัทฯ
  เพื่อเน้นย้ำในหลักการดังกล่าวอย่างทั่วถึงทุกระดับชั้นของบริษัทฯ

  8. การถ่วงดุลของกรรมการที่ไม่เป็นผู้บริหาร

  คณะกรรมการบริษัทฯ มีจำนวน 3 ท่าน
  ซึ่งเป็นอิสระสอดคล้องตามคุณสมบัติของคณะกรรมการตรวจสอบ
  โดยเป็นกรรมการซึ่งไม่มีส่วนในการบริหารงานของบริษัทฯ
  และเป็นอิสระจากผู้มีส่วนได้ส่วนเสียของบริษัทฯ ได้แก่

  1) ม.ร.ว. ทองน้อย ทองใหญ่

  2) นายสมเจตน์ เตรคุพ

  3) นายชัยฤกษ์ ดิษฐอำนาจ

  4) นายพิชัย ชุณหวชิร

  9. การรวมหรือแยกตำแหน่ง

  คณะกรรมการชุดต่างๆ ได้มีการแต่งตั้งอย่างเหมาะสม
  โดยไม่ให้กรรมการท่านใดท่านหนึ่งมีอำนาจการตัดสินใจที่มากเกินควร
  ซึ่งอาจมีผลกระทบต่อมติโดยรวมซึ่งเป็นผลจากมติของคณะกรรมการแต่ละชุด
  และประธานของคณะกรรมการแต่ละชุดได้รับการแต่งตั้งโดยไม่มีประธานท่านใด
  ที่ทำหน้าที่เป็นประธานกรรมการของชุดอื่นอีกตำแหน่ง

  10. ค่าตอบแทนของกรรมการและผู้บริหาร

  เพื่อความยุติธรรมในการแบ่งปันผลตอบแทนแก่คณะกรรมการแต่ละชุด รวมถึงผู้บริหาร บริษัทฯ
  ได้ทำการเปรียบเทียบผลตอบแทนของคณะกรรมการแต่ละชุด รวมถึงผู้บริหารอย่างยุติธรรม
  และอยู่ในระดับที่เท่าเทียมกับธุรกิจที่คล้ายคลึงกับธุรกิจของบริษัทฯ
  โดยค่าตอบแทนที่ได้กำหนดขึ้นผ่านการพิจารณาจากคณะกรรมการพิจารณาค่าตอบแทน
  และผ่านการอนุมัติจากการประชุมผู้ถือหุ้น ทั้งนี้ค่าตอบแทนของคณะกรรมการบริษัทฯ
  ไม่ได้ปรับเพิ่มเป็นระยะเวลา 5 ปี

  11. การประชุมคณะกรรมการ

  คณะกรรมการบริษัทฯ จัดประชุมเดือนละ 1 ครั้ง โดยมีการนัดหมายคณะกรรมการทุกท่าน
  ล่วงหน้า ในปีงบประมาณ 2545 ได้จัดให้มีการประชุมคณะกรรมการบริษัทฯ รวมทั้งสิ้น 11 ครั้ง
  ซึ่ง คณะกรรมการบริษัทฯ แต่ละท่านได้เข้าร่วมการประชุม ดังนี้

+------------------------------------+----------------+----------------+
| รายชื่อคณะกรรมการบริษัทฯ               | ร่วมประชุม       | ขาดประชุม       |
|                                    |                |                |
|                                    | (ครั้ง)          | (ครั้ง)          |
+------------------------------------+----------------+----------------+
|                                    |                |                |
+------------------------------------+----------------+----------------+
|   นายสุจริต ปัจฉิมนันท์*                 |   10           |   -            |
+------------------------------------+----------------+----------------+
|   นายวันชัย กู้ประเสริฐ                 |   11           |   -            |
+------------------------------------+----------------+----------------+
|   ม.ร.ว.ทองน้อย ทองใหญ่              |   7            |   4            |
+------------------------------------+----------------+----------------+
|   นายสมเจตน์ เตรคุพ                  |   10           |   1            |
+------------------------------------+----------------+----------------+
|   นายชัยฤกษ์ ดิษฐอำนาจ**              |   8            |   -            |
+------------------------------------+----------------+----------------+
|   นายบวรศักดิ์ อุวรรณโณ                |   9            |   2            |
+------------------------------------+----------------+----------------+
|   นางอัญชลี ชวนิชย์                    |   11           |   -            |
+------------------------------------+----------------+----------------+
|   นายจุลจิตต์ บุณยเกตุ                  |   11           |   -            |
+------------------------------------+----------------+----------------+
|   นายพิชัย ชุณหวชิร *                  |   6            |   4            |
+------------------------------------+----------------+----------------+
|   นางพัลลภา เรืองรอง                 |   11           |   -            |
+------------------------------------+----------------+----------------+
|   นายวันชัย หล่อวัฒนตระกูล              |   11           |   -            |
+------------------------------------+----------------+----------------+

  * กรรมการที่แต่งตั้งใหม่ในการประชุมคณะกรรมการบริษัทฯ ครั้งที่ 2/2545 วันที่19 กุมภาพันธ์
  2545

  ** กรรมการที่แต่งตั้งใหม่ในการประชุมคณะกรรมการบริษัทฯ ครั้งที่ 4/2545 วันที่24 เมษายน
  2545

  12. คณะอนุกรรมการ

  คณะกรรมการชุดต่างๆ ที่ได้รับการแต่งตั้งมีการกำหนดตำแหน่ง
  อำนาจและหน้าที่รับผิดชอบอย่างชัดเจน
  โดยผลการประชุมรวมถึงการรายงานผลเพื่อการพิจารณาสืบเนื่องจะได้รับการรายงานให้ทราบในที่ประชุมคณะกรรมการบริษัทฯ
  ครั้งถัดไป กรรมการในคณะกรรมการชุดต่างๆ ได้รับการคัดเลือกอย่างเหมาะสม
  โดยให้มีกรรมการที่ไม่เป็นผู้บริหาร และประธานกรรมการแต่ละชุดเป็นกรรมการบริษัทฯ
  ซึ่งไม่ใช่ผู้บริหารและมีความเป็นอิสระต่อการปฏิบัติหน้าที่

  13. ระบบการควบคุมและการตรวจสอบภายใน

  บริษัทฯ จัดตั้งสำนักตรวจสอบซึ่งรับผิดชอบด้านการตรวจสอบภายใน
  โดยมีวัตถุประสงค์เพื่อช่วยเหลือผู้ปฏิบัติงานทุกระดับของบริษัทฯ
  ให้สามารถปฏิบัติหน้าที่ได้อย่างมีประสิทธิผล
  สามารถควบคุมปัจจัยเสี่ยงต่อการดำเนินธุรกิจของบริษัทฯ
  สำนักตรวจสอบจะรายงานผลการตรวจสอบต่อคณะกรรมการตรวจสอบ และคณะกรรมการบริษัทฯ
  ทุกไตรมาส โดยมุ่งเน้นการสอบทานความถูกต้องเชื่อถือได้และความครบถ้วนของข้อมูลต่าง ๆ
  สอบทานการควบคุมดูแลการเก็บรักษา และการใช้ทรัพย์สิน
  ประเมินความเพียงพอและประสิทธิภาพของระบบการควบคุมภายในของระบบงานต่าง ๆ
  ตลอดจนความมีประสิทธิผลในการดำเนินการของบริษัทฯ

  14. รายงานของคณะกรรมการ

  คณะกรรมการบริษัทฯ เป็นผู้รับผิดชอบต่องบการเงินของบริษัทฯ และบริษัทในเครือ
  และสารสนเทศทางการเงินที่ปรากฏในรายงานประจำปี และสารสนเทศทางอินเตอร์เน็ต
  งบการเงินดังกล่าว จัดทำขึ้นตามมาตรฐานการบัญชีทั่วไปในประเทศไทย
  โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
  และใช้ดุลยพินิจอย่างระมัดระวังและประมาณการที่ดีที่สุดในการจัดทำ
  รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

  คณะกรรมการบริษัทฯ ได้จัดให้มีและดำรงไว้ซึ่งระบบควบคุมภายในที่มีประสิทธิภาพ
  เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
  และเพียงพอที่จะดำรงรักษาไว้ซึ่งทรัพย์สิน
  และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

  ทั้งนี้ คณะกรรมการบริษัทฯ ได้แต่งตั้งคณะกรรมการตรวจสอบ
  ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
  และความเห็นของคณะกรรมการตรวจสอบเกี่ยวกับเรื่องนี้ได้แสดงไว้ในรายงานประจำปีแล้ว

  คณะกรรมการบริษัทฯ มีความเห็นว่าระบบควบคุมภายในของบริษัทฯ โดยรวมอยู่ในระดับที่น่าพอใจ
  และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทฯ
  และบริษัท ในเครือ ณ วันที่ 30 กันยายน 2545

  15. ความสัมพันธ์กับผู้ลงทุน

  บริษัทฯ ได้จัดทำระบบสารสนเทศทางอินเตอร์เน็ต www.eastwater.com
  ผู้ลงทุนสามารถค้นหาข้อมูลเกี่ยวกับบริษัทฯ และสามารถติดต่อสอบถามจากบริษัทฯ ได้โดยบริษัทฯ
  มีนักลงทุนสัมพันธ์ซึ่งพร้อมจะให้ข้อมูลแก่ผู้ที่สนใจ

  บริษัท จัดการและพัฒนาทรัพยากรน้ำภาคตะวันออก จำกัด (มหาชน)
  9/9 ถนนวิภาวดีรังสิต แขวงตลาดบางเขน เขตหลักสี่ กรุงเทพฯ 10210
  โทร 940-9731-2, 940-9974-6
  โทรสาร 561-3793, 940-7520

  9.5 การดูแลเรื่องการใช้ข้อมูลภายใน

บริษัทฯ มีแนวทางในการปฏิบัติเกี่ยวกับการใช้ข้อมูลภายในของกรรมการ ผู้บริหาร
และพนักงานของบริษัทฯ ไว้ในคู่มือพนักงาน ซึ่งครอบคลุมประเด็นสำคัญ ดังนี้

1.  ห้ามไม่ให้ กรรมการ ผู้บริหาร และพนักงานของบริษัทฯ นำข้อมูลภายในของบริษัทฯ
    ไปใช้ประโยชน์เพื่อส่วนบุคคล โดยเฉพาะอย่างยิ่งข้อมูลที่ยังไม่เปิดเผยต่อสาธารณะ

2.  การที่พนักงานได้รับตำแหน่งทางธุรกิจภายนอกบริษัทฯ
    การปฏิบัติงานดังกล่าวจะต้องไม่ขัดต่อผลประโยชน์ของบริษัทฯ และ
    จะต้องได้รับหนังสืออนุญาตจากกรรมการผู้อำนวยการใหญ่ก่อน

นอกจากนี้ บริษัทฯ ได้แจ้งให้กรรมการหรือผู้บริหารของบริษัทฯ
ทราบถึงภาระหน้าที่ในการรายงานการได้มาหรือจำหน่ายหลักทรัพย์ของบริษัทฯ เกินกว่าร้อยละ 5
ของหลักทรัพย์ที่จำหน่ายได้แล้วทั้งหมดของบริษัทฯ ตามแบบและวิธีการที่ กลต. กำหนด
รวมถึงรายงานการถือครองหลักทรัพย์ของกรรมการและผู้บริหารในการประชุมคณะกรรมการบริษัทฯ
ทุกครั้ง

ทั้งนี้ หากผู้บริหาร หรือ พนักงาน ฝ่าฝืนระเบียบข้อปฏิบัติดังกล่าว บริษัทฯ ได้กำหนดบทลงโทษ
โดยมีการตั้งคณะกรรมการสอบสวนเพื่อพิจารณาตามความรุนแรงของโทษ ดังนี้

1.  การตักเตือนเป็นหนังสือหรือภาคทัณฑ์

2.  การพักงาน

3.  การเลิกจ้างโดยจ่ายเงินชดเชย

4.  การเลิกจ้างโดยไม่จ่ายเงินชดเชย

9.6 บุคลากร

 ณ วันที่ 30 กันยายน 2545 บริษัทฯ มีพนักงานทั้งสิ้น 82 คน รายละเอียดโดยสรุป ดังนี้

  - สังกัดกรรมการผู้อำนวยการใหญ่และรองกรรมการผู้อำนวยการใหญ่ จำนวน 5 คน

  - สำนักตรวจสอบ จำนวน 3 คน

  - ฝ่ายวางแผนโครงการ จำนวน 8 คน

  - ฝ่ายพัฒนาธุรกิจต่อเนื่อง จำนวน 5 คน

  - ฝ่ายการเงินและทรัพยากรบุคคล จำนวน 7 คน

  - ฝ่ายอำนวยการ จำนวน 7 คน

  - ศูนย์ปฏิบัติการมาบตาพุด จำนวน 35 คน

  - ศูนย์ปฏิบัติการฉะเชิงเทรา จำนวน 12 คน

  ค่าตอบแทนของพนักงานในปี 2545 โดยเป็นผลตอบแทนอยู่ในรูปเงินเดือน
  โบนัสและเงินสมทบกองทุนสำรองเลี้ยงชีพจำนวนประมาณ 44.20 ล้านบาท

นโยบายในการพัฒนาพนักงาน

  บริษัทฯ เล็งเห็นถึงความสำคัญของทรัพยากรบุคคล
  ซึ่งเป็นปัจจัยหลักประการหนึ่งที่จะส่งเสริมให้การดำเนินงานมีประสิทธิภาพและผลสูงสุด
  จึงได้กำหนดนโยบายให้มีการพัฒนาประสิทธิภาพของบุคลากรทุกระดับตั้งแต่ระดับพนักงานไปจนถึงผู้บริหารระดับสูงอย่างต่อเนื่อง
  ตลอดเวลา ทั้งทักษะทั่วไปในการทำงาน
  ควบคู่ไปกับความรู้และทักษะเฉพาะทางที่จำเป็นต่อการทำงานในแต่ละด้าน
  โดยสายงานทรัพยากรบุคคลรับผิดชอบจัดหลักสูตรการฝึกอบรมเพื่อพัฒนาทักษะทั่วไปในการทำงาน
  และช่วยสนับสนุนสายงานต้นสังกัดในการจัดการฝึกอบรม
  ทั้งนี้มีหลักเกณฑ์การพิจารณาจากความจำเป็นขององค์กร หน่วยงาน
  และเพื่อการพัฒนาสายอาชีพของพนักงาน โดยเป็นการจัดอบรมและสัมมนาทั้งในและนอกสถานที่